**ΑΠΑΝΤΗΣΕΙΣ (ΛΟΓΟΤΕΧΝΙΑ-ΑΝΤΙΚΛΕΙΔΙΑ)**

**Α .**Το πρόσωπο που αφηγείται τον ποιητικό μύθο για την Ποίηση **δεν είναι ο ποιητής,** γιατί αυτός γνωρίζει μόνο τη δική του απόπειρα να παραβιάσει την πόρτα της Ποίησης και μπορεί να εκτιμήσει το αποτέλεσμα μόνο των δικών του προσπαθειών. Ο ποιητής θα μπορούσε να περιγράψει μόνο την προσωπική του εμπειρία στο χώρο της Ποίησης. και επειδή θα ήταν φορέας μιας μεμονωμένης εμπειρίας, ο λόγος του δε θα είχε κύρος καθολικό. Γι΄ αυτό επιλέγεται ένας αφηγητής που δείχνει να γνωρίζει τα πάντα σχετικά με τις άπειρες προσπάθειες άπειρων ποιητών σ΄ ὀλο τον κόσμο από τότε που υπάρχει ο κόσμος. Το γεγονός ότι ο αφηγητής έχει αυτή τη συνολική εποπτεία τόσο του χώρου όσο και του χρόνου, του δίνει το δικαίωμα να μιλάει σαν αντικειμενικός έξωθεν παρατηρητής και σαν «παντογνώστης αφηγητής», του οποίου ωστόσο η τριτοπρόσωπη αφήγηση γίνεται σε ένα σημείο πρωτοπρόσωπη, για να ενταχθεί και ο ίδιος στη χορεία των ποιητών. Ωστόσο, υπάρχει και η άποψη ότι ο αφηγητής είναι το προσωπείο του ποιητή.

**Β1.α**.

* + - * + στιχουργική: οι στίχοι είναι ελεύθεροι: ανισοσύλλαβοι, χωρίς μέτρο, χωρίς ομοιοκαταληξία, πεζολογικοί και αυτοί.

**Β1 β.**

* + - * + Συμβολισμός: η αλληγορία (η Ποίηση είναι η **πόρτα**, τα **αντικλείδια** είναι τα ποιήματα). 🡪 μυστηριακή ατμόσφαιρα, φιλοσοφική διάθεση

Σύμβολο είναι και το **κλειδί**: η ουσία της ποίησης…

**Β2.**

**Αντίθεση- εικόνα** : πολλοί που κοιταζουν αδιάφορα…σε αντίθεση με τους μερικούς που κάτι βλέπουν…

Η Ποίηση είναι σαν μια πόρτα ανοιχτή. Κάποιοι, και αυτοί είναι οι περισσότεροι, την προσπερνούν, γιατί με μια ματιά που ρίχνουν δε βλέπουν τίποτα ενδιαφέρον γι’ αυτούς. Κάποιοι άλλοι όμως – και αυτοί είναι οι ποιητές – βλέπουν κάτι μαγικό, που τους μαγνητίζει και προσπαθούν να μπουν από την πόρτα, για να το δουν καλύτερα ή για να το πάρουν –να μυηθούν στην Ποίηση.

**Λεξιλόγιο:** Ο λόγος του ποιητή είναι απλός και φυσικός, σχεδόν πεζολογικός, με τη χρήση λεξιλογίου του καθημερινού προφορικού λόγου ( βλ. τη λαϊκή φράση **το μάτι τους αρπάζει κάτι**) και με την παρατακτική σύνδεση. ακόμα, το λόγο τον διακρίνει λιτότητα στα εκφραστικά μέσα (σαφήνεια, γλωσσική απλότητα) ενώ και στο λεξιλόγιο κυριαρχούν οι λέξεις που έχουν καίριο νόημα ( κυριαρχούν τα ρήματα και τα ουσιαστικά). Αξίζει να σχολιαστούν :

*-αρπάζει* ***κάτι*** (στ.4): ο καθένας μαγεύεται με έναν ξεχωριστό τρόπο. Ο ποιητής παρακινεί τον αναγνώστη να αναζητήσει το δικό του **κάτι** που τον προσελκύει στην ποίηση.

*-****πηγαίνουνε*** *να μπουν* ( στ. 5): πρόθεση που θα μείνει ατελέσφορη.

-Το παιχνίδι ανάμεσα στις συνώνυμες (αλλά όχι ταυτόσημες) λέξεις ***κοιτάζω*** (=στρέφω το βλέμμα μου κάπου αδιάφορα) και **βλέπω** (=αντιλαμβάνομαι κάτι συνειδητά μέσο της όρασης και σχηματίζω αντίστοιχες παραστάσεις) χωρίζει ανθρώπους σε δύο κατηγορίες : **α)** σε αυτούς που στρέφουν το βλέμμα τους και ρίχνουν μια επιπόλαιη και αδιάφορη ματιά στο χώρο μέσα από την πόρτα, στο χώρο της Ποίησης, δεν αντιλαμβάνονται τίποτα και απομακρύνονται, και **β)** σε όσους διακρίνουν και αντιλαμβάνονται κάτι που προσελκύει το βλέμμα τους(Ο χώρος της Ποίησης)

**Γ.**

Η Ποίηση είναι απροσπέλαστη, ένα άπιαστο είδωλο, ένας μαγικός κόσμος, και η πόρτα της δε θα ανοίξει ποτέ (τα μυστικά της δε θα αποκαλυφθούν), γιατί αν ανοίξει αυτός ο μαγικός κόσμος θα απομυθοποιηθεί , οι θησαυροί του θα λεηλατηθούν**.** γι’ αυτό η Ποίηση πρέπει να παραμείνει ο μαγικός κόσμος, ο απρόσιτος, το άπιαστο είδωλο, το όνειρο.

Δε θα γίνει ποτέ κτήμα κανενός, γιατί, απλούστατα, ανήκει σε όλους: *είναι μια πόρτα ανοιχτή.* «Το ποίημα τελειώνει όπως άρχισε ( κύκλος). Η Ποίηση είναι μια πόρτα ανοιχτή**.** η πρόσκληση ανανεώνεται**.** η περιπέτεια δεν έχει τέλος**.** η πόρτα θα ξανακλείσει, αλλά θα παραμείνει ανοιχτή. Αντίφαση λογική, όχι όμως ποιητική, ούτε φιλοσοφική (…).» Η αντίθεση λοιπόν (και το οξύμωρο) με την κλειστή πόρτα που παραμένει ανοιχτή, είναι φαινομενική.

Όλοι όσοι γράφουν ποιήματα προσπαθούν να προσεγγίσουν την ουσία της Ποίησης,όμως η κατάκτησή της δεν είναι δυνατή: ο κάθε ποιητής αντιλαμβάνεται διαφορετικά την ουσία της και δίνει διαφορετικόν ορισμό γι’ αυτήν**.** έτσι, αφού δεν υπάρχει γενικώς αποδεκτός ορισμός για την Ποίηση, η αναζήτηση της ουσίας της είναι μάταιη και η κατάκτησή της ανέφικτη. Ωστόσο, η ποίηση είναι μια πόρτα ανοιχτή: ο καθένας μπορεί να κάνει προσπάθειες για την προσέγγιση της, γράφοντας ποιήματα.

Πέρα από αυτά, ας ακούσουμε τον ίδιο τον ποιητή: «Η ποιητική δημιουργία είναι μια πράξη ερωτική και συνάμα μια υπέρτατη δοκιμασία, παλεύοντας στο μεταίχμιο ζωής και θανάτου να φτάσεις στην αλήθεια της τέχνης σου. Η στιγμή αυτής της αλήθειας είναι απατηλή και πρόσκαιρη όπως η στιγμή κάθε ευτυχίας. Γρήγορα ξαναρχίζεις, πέφτοντας πάλι στην ίδια κατάσταση

Δ. Σχολιασμός αδίδακτου κειμένου σε σύγκριση με «τα αντικλείδια».

Μπορούν να σχολιαστούν:

1.Το αίσθημα του ανικανοποίητου που χαρακτηρίζει τον ποητή και στα δύο ποιήματα (στ.12-13)

2.Υπάρχουν **οι πολλοί** ποι δεν βλέπουν-αδιαφορούν για το χώρο της ποίησης του πνεύματος…

3.Υπάρχουν και **μερικοί/ο ποιητής στο παράλληλο**, που αφοσιώνονται στην ποίηση, χαλάνε τη ζωή τους…

ΟΠΟΙΑΔΗΠΟΤΕ ΑΛΛΗ ΤΕΚΜΗΡΙΩΜΈΝΗ ΆΠΟΨΗ ΠΡΟΦΑΝΩΣ ΘΑ ΓΊΝΕΤΑΙ ΑΠΟΔΕΚΤΉ…

Βασίλης Θεοδώρου

Νέο φροντιστήριο